**PRAVILA ODBOJKE NA PIJESKU**

* Momčad se sastoji od dva igrača.
* U **grupnoj fazi** igra se jedan set do 21. Utakmicu dobiva momčad koja je osvojila set.   
  U **fazi razigravanja** utakmicu dobiva momčad koja je osvojila dva seta. U slučaju izjednačenog rezultata 1:1 odlučujući (treći) set igra se do 15 poena,s  
  minimum vodstvom 2 (dva) poena razlike.  
  Set ( izuzevši odlučujići 3 set) dobiva momčad koja je prva osvojila 21 poen s  
  vodstvom od najmanje dva poena. U slučaju izjednačenog rezultata 20:20, igra se nastavlja dok se ne postigne vodstvo od dva poena (22:20, 23:21 itd.)
* Prvi iz svake grupe sudjeluje u daljnjem razigravanju gdje igraju međusobno svaki sa svakim. Ekipa koja postigne najviše pobjeda osvaja **prvo** **mjesto**.
* Prije početka meča sudac obavlja ždrijeb u nazočnosti obaju kapetana momčadi.  
  Pobjednik ždrijeba bira:  
  a) pravo serviranja ili primanja servisa b) stranu igrališta.
* NEMA zamjena igrača.
* Svaka momčad ima pravo na najviše tri odigravanja radi vraćanja lopte preko  
  mreže. Igrač ne smije dvaput uzastopce odigrati loptu (osim pri blokiranju).

Nema vršnog odbijanja lopte preko mreže. Vršno odbijanje dozvoljeno je samo kod dizanje lopte suigraču za napad ili smeč. Također, nema vršnog prijema servisa. Lopta mora biti udarena, a ne uhvaćena ili vučena. Lopta se može odbiti u bilo kojem smjeru. Iznimke: U obrambenoj akciji prijam snažno smečirane lopte. U tom slučaju lopta trenutačno može biti zadržana pri odigravanju prstima iznad ramena.

* Zabranjeno je dodirnuti bilo koji dio mreže. Nakon odigravanja lopte igrač može dodirnuti stupove, konope ili bilo koji drugi predmet izvan ukupne duljine mreže, uz uvjet da tom akcijom ne ometa igru.
* Pri blokiranju igrač može postaviti šake i ruke preko mreže, uz uvjet da svojom  
  akcijom ne ometa igru protivnika. Prema tome, nije dopušteno dodirnuti loptu  
  preko mreže dok protivnik ne izvede udarac u napadu.
* Dodir pri blokiranju računa se kao odigravanje momčadi. Momčad koja je  
  blokirala imat će samo dva daljnja odigravnja nakon dodira pri blokiranju.
* Prvo odigravanje nakon bloka može izvesti bilo koji igrač, uključujući i onoga  
  koji je dodirnuo loptu u bloku.